འདི་ལྟར་ཏེ།ལོ་རབ་གསུམ་གྱི་རིང་ལ་བློ་གྲོས་རྒྱ་རི་ཡིས་འཛམ་གླིང་ས་ཕྱོགས་གང་སར་རྒྱལ་ཁབ་ཁག་གི་འགོ་ཁྲིད་ཁག་དང་སྲིད་དོན་འབྲེལ་ལམ་པ་ཁག་དང་ཐུག་འཕྲད་བྱས་ཡོད་ཅིང་།ཨ་མི་རི་ཁ་མངའ་སྡེ་གཅིག་སྒྲིལ་རྒྱལ་ཁབ་དང་དེ་མིན་རྒྱལ་ཁབ་ཁག་གི་གྲོས་ཚོགས་ཀྱི་ཚོགས་མི་རྣམས་དང་ཐུག་སྟེ།༡།བོད་མིའི་ངོས་ནས་རྒྱ་ནག་ལ་ངོས་འཛིན་ཅི་འདྲ་བྱེད་ཀྱི་ཡོད་པའི་སྐོར་གསལ་སྟོན་དང་།༢།སྲིད་གཞུང་ཁག་ནས་རྒྱབ་སྐྱོར་ཐོབ་རྒྱུའི་ཐབས་ཇུས་དང་སྲིད་ཇུས་སྐུལ་འདེད་བཏང་བ།༣།ཏཱ་ལའི་བླ་མའི་དབུ་མའི་ལམ་གྱི་ལྟ་གྲུབ་ཀྱི་རྒྱུད་ནས་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་འོག་ཏུ་མིང་དོན་མཚུངས་པའི་རང་སྐྱོང་གི་ངོ་བོའི་འོག་ནས་རྒྱ་བོད་མི་དམངས་བར་ཞི་འཆམས་ཡོང་ཐབས་ལ་འགྲེལ་བརྗོད་གནང་རྒྱུ་དང་།༤།ཁྱོན་ཡོངས་ནས་ཏཱ་ལའི་བླ་མའི་མཐོ་རིམ་སྐུ་ཚབ་ཀྱི་ངོས་ནས་ཁོང་གིས་ཐབས་རྩལ་ལྡན་པའི་ཐོག་ནས་བོད་ཀྱི་སྲིད་དོན་འབྲེལ་ལམ་པ་ཞིག་གནང་ཡོད།